Source: https://eur-lex.europa.eu/legal-content/RO/TXT/HTML/?uri=OJ:C:2016:056:FULL&from=BG
Timestamp: 2019-11-17 14:36:42+00:00
Document Index: 7792270

Matched Legal Cases: ['articolul 55', 'articolul 19', 'articolul 17', 'articolul 9', 'articolul 17', 'articolul 14', 'articolul 15', 'articolul 35', 'articolul 17', 'articolul 20', 'articolul 22', 'articolul 26', 'articolul 4', 'articolul 5', 'articolul 6', 'articolul 7', 'articolul 4', 'articolul 11', 'articolul 21', 'articolul 24', 'articolul 19', 'articolul 30', 'articolul 9', 'articolul 44', 'articolul 8', 'articolul 14', 'articolul 8', 'articolul 14', 'articolul 14', 'articolul 8', 'articolul 2', 'articolul 14', 'articolul 8', 'articolul 5', 'articolul 30', 'articolul 9', 'articolul 10', 'articolul 19', 'articolul 19', 'articolul 17', 'articolul 27', 'articolul 30', 'articolul 41', 'articolul 38', 'articolul 22', 'articolul 53', 'articolul 47', 'articolul 48', 'articolul 24', 'articolul 10', 'articolul 24', 'articolul 8', 'articolul 14', 'articolul 47', 'articolul 48', 'articolul 28', 'articolul 10', 'articolul 16', 'articolul 22', 'articolul 7', 'articolul 49', 'articolul 5', 'articolul 74', 'articolul 60', 'articolul 21', 'articolul 10', 'articolul 314', 'articolul 203', 'articolul 19', 'articolul 21', 'articolul 10', 'articolul 51', 'articolul 21', 'articolul 11', 'articolul 19', 'articolul 10', 'articolul 51', 'articolul 47', 'articolul 67', 'articolul 22', 'articolul 208', 'articolul 294', 'articolul 12', 'articolul 22', 'articolul 80', 'articolul 76', 'articolul 51', 'articolul 74', 'articolul 294']

Jurnalul Oficial C 56/2016
Poziția în primă lectură (UE) nr. 1/2016 a Consiliului în vederea adoptării unui regulament al Parlamentului European și al Consiliului privind Agenția Uniunii Europene pentru Căile Ferate și de abrogare a Regulamentului (CE) nr. 881/2004
Adoptată de Consiliu la 10 decembrie 2015 ( 1 )
Expunere de motive a Consiliului: Poziția în primă lectură (UE) nr. 1/2016 a Consiliului în vederea adoptării unui regulament al Parlamentului European și al Consiliului privind Agenția pentru Căi Ferate a Uniunii Europene și de abrogare a Regulamentului (CE) nr. 881/2004
POZIȚIA ÎN PRIMĂ LECTURĂ (UE) NR. 1/2016 A CONSILIULUI
în vederea adoptării unui regulament al Parlamentului European și al Consiliului privind Agenția Uniunii Europene pentru Căile Ferate și de abrogare a Regulamentului (CE) nr. 881/2004
Adoptată de Consiliu la 10 decembrie 2015
Agenția ar trebui să furnizeze asistență tehnică independentă și obiectivă în principal Comisiei. Directiva (UE) 2015/… a Parlamentului European și a Consiliului (7) (8) prevede elaborarea și revizuirea specificațiilor tehnice de interoperabilitate (STI), în timp ce Directiva (UE) 2015/… a Parlamentului European și a Consiliului (9) (10) prevede elaborarea și revizuirea metodelor comune de siguranță (MCS), a obiectivelor comune de siguranță (OCS) și a indicatorilor comuni de siguranță (ICS). Pentru a se asigura continuitatea activității și elaborarea STI, MCS, ICS și OCS este necesar un cadru tehnic permanent și un organism specializat având personal dedicat, cu un înalt nivel de expertiză. În acest scop, agenția ar trebui să fie responsabilă cu formularea de recomandări și avize adresate Comisiei în legătură cu elaborarea și revizuirea STI, MCS, OCS și ICS. Totodată, agenția ar trebui să furnizeze un aviz tehnic independent, la cererea autorităților naționale de siguranță și a organismelor naționale de reglementare.
Pentru ca eliberarea certificatelor unice de siguranță către întreprinderile feroviare să devină mai eficiente și imparțiale, este esențial să se atribuie agenției un rol central. În cazul în care zona de exploatare se limitează la un singur stat membru, întreprinderea feroviară în cauză ar trebui să aibă posibilitatea de a alege dacă își depune cererea de eliberare a certificatului unic de siguranță la agenție sau la autoritatea națională de siguranță. Directiva (UE) 2015/… (10) conține prevederi în acest sens.
În prezent, Directiva 2008/57/CE prevede, în cazul vehiculelor feroviare, acordarea unei autorizații de punere în funcțiune a acestor vehicule în fiecare stat membru, cu excepția unor cazuri specifice. Grupul operativ pentru autorizarea vehiculelor, înființat de Comisie în 2011, a discutat mai multe cazuri în care producătorii și întreprinderile feroviare au avut de suferit din cauza duratei și a costurilor excesive aferente procesului de autorizare și a propus o serie de îmbunătățiri. Întrucât unele probleme sunt cauzate de complexitatea actualului proces de autorizare a vehiculelor, acesta ar trebui simplificat și, dacă este posibil, unificat în cadrul unei proceduri unice. Fiecare vehicul feroviar ar trebui să primească o singură autorizație. În cazul în care zona de utilizare este limitată la o rețea sau la rețele din cadrul unui singur stat membru, solicitantul ar trebui să aibă posibilitatea de a alege dacă își depune cererea de autorizare a vehiculului, prin intermediul ghișeului unic menționat în prezentul regulament, la agenție sau la autoritatea națională de siguranță. Acest lucru ar aduce beneficii reale sectorului prin reducerea costurilor și a duratei procedurii și ar diminua riscul de eventuală discriminare, în special a noilor societăți care doresc să pătrundă pe o piață feroviară. Directiva (UE) 2015/… (11) conține prevederi în acest sens.
Este esențial ca Directiva (UE) 2015/… (11) și Directiva (UE) 2015/… (12) să nu conducă la reducerea nivelului de siguranță în cadrul sistemului feroviar al Uniunii. În acest sens, agenția ar trebui să își asume responsabilitatea deplină pentru autorizațiile pentru vehicule și certificatele unice de siguranță pe care le eliberează, inclusiv răspunderea contractuală și extracontractuală în privința acestora.
Pentru ca procedurile de eliberare a autorizațiilor de punere în funcțiune a subsistemelor de control-comandă și semnalizare terestre să devină mai eficiente și în scopul armonizării procedurilor respective la nivelul Uniunii, este esențial ca agenția să verifice, înainte de lansarea oricărei proceduri de ofertare referitoare la echipamentele ERTMS terestre, faptul că soluțiile tehnice avute în vedere sunt în deplină conformitate cu STI relevante și sunt, prin urmare, pe deplin interoperabile. Directiva (UE) 2015/… (11) conține prevederi în acest sens. Agenția ar trebui să instituie un grup compus din organismele notificate de evaluare a conformității care activează în domeniul ERTMS. Participarea acestor organisme în cadrul grupului ar trebui să fie încurajată într-o măsură cât mai mare.
Directiva (UE) 2015/… (12) și Directiva (UE) 2015/… (11) prevăd examinarea măsurilor naționale din punctul de vedere al siguranței feroviare și al interoperabilității, precum și al compatibilității cu normele în materie de concurență. De asemenea, aceste directive limitează posibilitatea statelor membre de a adopta noi norme naționale. Sistemul actual, în care continuă să existe numeroase norme naționale, poate duce la conflicte cu normele Uniunii și poate crea riscul de transparență insuficientă și de posibilă discriminare a operatorilor, inclusiv a celor mai mici și a celor noi. Pentru a se trece la un sistem de norme cu adevărat transparente și imparțiale în domeniul transportului feroviar la nivelul Uniunii, este nevoie să fie consolidată reducerea progresivă a normelor naționale, inclusiv a normelor de exploatare. Un aviz bazat pe o expertiză independentă și neutră este esențial la nivelul Uniunii. În acest scop, este necesar să se consolideze rolul agenției.
Interoperabilitatea rețelei transeuropene de transport ar trebui să fie sporită, iar noile proiecte de investiții selecționate pentru a beneficia de sprijinul Uniunii ar trebui să fie în concordanță cu obiectivul de interoperabilitate stabilit în Regulamentul (UE) nr. 1315/2013 al Parlamentului European și al Consiliului (13). Agenția este organismul adecvat pentru a contribui la atingerea acestor obiective și ar trebui să coopereze îndeaproape cu organismele competente ale Uniunii în cazul proiectelor privind rețeaua transeuropeană de transport. În privința instalării ERTMS și a proiectelor ERTMS, rolul agenției ar trebui să includă sprijinirea solicitanților la punerea în aplicare a proiectelor care să fie conforme cu STI privind subsistemele de control-comandă și semnalizare.
O perspectivă strategică mai largă în legătură cu activitățile agenției ar facilita planificarea și gestionarea mai eficace a resurselor acesteia și ar contribui la ameliorarea calității rezultatelor sale. Acest lucru este confirmat și consolidat prin Regulamentul delegat (UE) nr. 1271/2013 al Comisiei (14). Prin urmare, consiliul de administrație ar trebui să adopte și să actualizeze periodic un document de programare unic cuprinzând programul de lucru anual și programul de lucru multianual, în urma consultării adecvate a părților interesate relevante.
În ultimii ani, pe măsură ce mai multe agenții descentralizate au fost înființate, s-a îmbunătățit gradul de transparență și control asupra gestionării finanțării din partea Uniunii alocate acestora, în special în ceea ce privește includerea în buget a taxelor, controlul financiar, competența de descărcare de gestiune, contribuțiile la sistemul de pensii și procedura bugetară internă (codul de conduită). În mod similar, Regulamentul (UE, Euratom) nr. 883/2013 al Parlamentului European și al Consiliului (15) ar trebui să se aplice fără restricții agenției, care ar trebui să adere la Acordul Interinstituțional din 25 mai 1999 dintre Parlamentul European, Consiliul Uniunii Europene și Comisia Comunităților Europene privind investigațiile interne efectuate de Oficiul European de Luptă Antifraudă (OLAF) (16).
În vederea asigurării unor condiții uniforme pentru punerea în aplicare a prezentului regulament în ceea ce privește examinarea proiectelor de norme naționale și a normelor naționale existente, monitorizarea autorităților naționale de siguranță și a organismelor notificate de evaluare a conformității, stabilirea regulamentului de procedură al comisiilor pentru soluționarea contestațiilor și determinarea taxelor și tarifelor pe care agenția este îndreptățită să le perceapă, ar trebui conferite competențe de executare Comisiei. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (17).
(1) Prezentul regulament instituie Agenția pentru Căi Ferate a Uniunii Europene (denumită în continuare „agenția”).
interoperabilitatea în cadrul sistemului feroviar al Uniunii, prevăzută în Directiva (UE) 2015/… (11);
siguranța sistemului feroviar al Uniunii, prevăzută în Directiva (UE) 2015/… (12);
certificarea mecanicilor de locomotivă, prevăzută în Directiva 2007/59/CE a Parlamentului European și a Consiliului (18).
În cazurile prevăzute de Directiva (UE) 2015/… (11) și de Directiva (UE) 2015/… (12), agenția îndeplinește rolul unei autorități a Uniunii responsabilă de eliberarea autorizațiilor de introducere pe piață a vehiculelor feroviare și a tipurilor de vehicule, precum și de eliberarea certificatelor unice de siguranță pentru întreprinderile feroviare.
Atunci când atribuțiile prevăzute la articolele 13, 15, 19 și 36 au un impact direct asupra mediului social sau asupra condițiilor de muncă ale lucrătorilor din industrie, agenția consultă partenerii sociali în cadrul comitetului de dialog sectorial înființat în temeiul Deciziei 98/500/CE a Comisiei (19). În astfel de cazuri, partenerii sociali pot oferi un răspuns la respectivele consultări, cu condiția să o facă în termen de trei luni.
(1) Agenția emite avize la cererea unuia sau a mai multor organisme naționale de reglementare menționate la articolul 55 din Directiva 2012/34/UE a Parlamentului European și a Consiliului (20), în special cu privire la aspectele legate de siguranță și de interoperabilitate ale problemelor care le sunt aduse la cunoștință.
(2) Agenția emite, la cererea Comisiei, avize cu privire la modificările aduse oricărui act adoptat în temeiul Directivei (UE) 2015/… (11) sau al Directivei (UE) 2015/… (12), mai ales dacă se semnalează posibila existență a unor deficiențe.
platformă comună de schimb de informații, care furnizează agenției și autorităților naționale de siguranță informații cu privire la cererile de aprobare de către agenție în conformitate cu articolul 19 din Directiva (UE) 2015/… (11) și la cererile de autorizații pentru subsistemele de control-comandă și semnalizare terestre care implică echipamente specifice Sistemului european de control al trenurilor (ETCS) și/sau Sistemului global de comunicații mobile – căi ferate (GSM-R), etapele procedurilor respective și rezultatul acestora și, după caz, cererile și deciziile comisiei pentru soluționarea contestațiilor;
(3) Ghișeul unic este operațional până la … (21).
(1) Agenția adresează Comisiei recomandări cu privire la ICS, MCS și OCS prevăzute la articolele 5, 6 și 7 din Directiva (UE) 2015/… (12). De asemenea, agenția adresează Comisiei recomandări cu privire la revizuirea periodică a ICS, a MCS și a OCS.
(3) Agenția emite orientări pentru a sprijini autoritățile naționale de siguranță în ceea ce privește supravegherea întreprinderilor feroviare, a administratorilor de infrastructură și a altor actori în conformitate cu articolul 17 din Directiva (UE) 2015/… (12).
(4) Agenția poate adresa Comisiei recomandări privind MCS care să acopere orice elemente ale sistemului de management al siguranței care trebuie armonizate la nivelul Uniunii, în conformitate cu articolul 9 alineatul (7) din Directiva (UE) 2015/… (12).
Agenția eliberează, reînnoiește, suspendă și modifică certificate unice de siguranță și cooperează cu autoritățile naționale de siguranță în acest sens în conformitate cu articolele 10, 11 și 18 din Directiva (UE) 2015/… (12).
Agenția restricționează sau revocă certificate unice de siguranță și cooperează cu autoritățile naționale de siguranță în acest sens în conformitate cu articolul 17 din Directiva (UE) 2015/… (12).
(1) Agenția asistă Comisia în ceea ce privește sistemul de certificare a entităților însărcinate cu întreținerea în conformitate cu articolul 14 alineatul (7) din Directiva (UE) 2015/… (12).
(2) Agenția adresează Comisiei recomandări în sensul articolului 14 alineatul (8) din Directiva (UE) 2015/… (12).
(3) Agenția analizează eventualele măsuri alternative decise în conformitate cu articolul 15 din Directiva (UE) 2015/… (12) și include rezultatele analizei sale în raportul menționat la articolul 35 alineatul (4) din prezentul regulament.
(4) Agenția sprijină și, la cerere, coordonează autoritățile naționale de siguranță în supravegherea entităților responsabile cu întreținerea, astfel cum se menționează la articolul 17 alineatul (1) litera (c) din Directiva (UE) 2015/… (12).
Agenția cooperează cu organismele naționale de investigare în conformitate cu articolul 20 alineatul (3), articolul 22 alineatele (1), (2), (5) și (7) și articolul 26 din Directiva (UE) 2015/… (12).
Agenția urmărește evoluțiile legislației din domeniul transportului feroviar de mărfuri periculoase în înțelesul Directivei 2008/68/CE a Parlamentului European și a Consiliului (22) și se asigură, împreună cu Comisia, că evoluțiile respective sunt coerente cu legislația din domeniul interoperabilității și al siguranței feroviare, în special cu cerințele esențiale. În acest scop, agenția asistă Comisia și poate emite recomandări la cererea Comisiei sau din proprie inițiativă.
Agenția încurajează schimbul de informații privind accidentele, incidentele și incidentele evitate la limită legate de siguranță, luând în considerare experiența actorilor din sectorul feroviar menționați la articolul 4 din Directiva (UE) 2015/… (12). Respectivul schimb de informații conduce la dezvoltarea de bune practici la nivelul statelor membre.
adresează recomandări Comisiei cu privire la STI și la revizuirea acestora, în conformitate cu articolul 5 din Directiva (UE) 2015/… (11);
adresează recomandări Comisiei cu privire la modelele declarației „CE” de verificare și ale documentelor din dosarul tehnic care trebuie să o însoțească, în sensul articolului 15 alineatul (9) din Directiva (UE) 2015/… (11);
adresează recomandări Comisiei privind specificațiile pentru registre și revizuirea acestora, în sensul articolelor 47, 48 și 49 din Directiva (UE) 2015/… (11);
emite avize care constituie mijloace acceptabile de conformitate cu privire la deficiențele din STI, în conformitate cu articolul 6 alineatul (4) din Directiva (UE) 2015/… (11), și prezintă Comisiei avizele respective;
la cererea Comisiei, emite avize adresate acesteia cu privire la cererile statelor membre de neaplicare a STI, în conformitate cu articolul 7 din Directiva (UE) 2015/… (11);
emite documente tehnice în conformitate cu articolul 4 alineatul (8) din Directiva (UE) 2015/… (11);
emite o decizie de aprobare înainte de lansarea vreunei proceduri de ofertare privind echipamentele ERTMS terestre pentru a asigura punerea în aplicare armonizată a ERTMS în Uniune în temeiul articolului 19 din Directiva (UE) 2015/… (11);
(4) În cazul în care elementele constitutive de interoperabilitate nu sunt conforme cu cerințele esențiale, agenția acordă asistență Comisiei în conformitate cu articolul 11 din Directiva (UE) 2015/… (11).
Agenția eliberează autorizații de introducere pe piață a vehiculelor feroviare și este împuternicită să reînnoiască, să modifice, să suspende și să revoce autorizațiile pe care le eliberează. În acest scop, agenția cooperează cu autoritățile naționale de siguranță în conformitate cu articolul 21 din Directiva (UE) 2015/… (11).
Agenția eliberează autorizații de introducere pe piață a tipurilor de vehicule și este împuternicită să reînnoiască, să modifice, să suspende și să revoce autorizațiile pe care le eliberează, în conformitate cu articolul 24 din Directiva (UE) 2015/… (11).
Înainte de lansarea vreunei proceduri de ofertare privind echipamentele ERTMS terestre, agenția verifică faptul că soluțiile tehnice sunt pe deplin conforme cu STI relevante și, prin urmare, pe deplin interoperabile și ia o decizie de aprobare, în conformitate cu articolul 19 din Directiva (UE) 2015/… (11).
(1) Agenția sprijină activitățile organismelor notificate de evaluare a conformității menționate la articolul 30 din Directiva (UE) 2015/… (11). Sprijinul respectiv include, în special, elaborarea de orientări privind evaluarea conformității sau a adecvării pentru utilizare a unui element constitutiv de interoperabilitate, astfel cum se menționează la articolul 9 din Directiva (UE) 2015/… (11), și de orientări pentru procedura de verificare „CE” menționată la articolele 10 și 15 din Directiva (UE) 2015/… (11).
(2) Agenția poate facilita cooperarea între organismele notificate de evaluare a conformității, în conformitate cu articolul 44 din Directiva (UE) 2015/… (11), și poate îndeplini, în special, rolul de secretariat tehnic pentru grupul lor de coordonare.
(1) În termen de două luni de la primire, agenția examinează proiectele de norme naționale care i-au fost transmise în conformitate cu articolul 8 alineatul (4) din Directiva (UE) 2015/… (12) și cu articolul 14 alineatul (5) din Directiva (UE) 2015/… (11). În cazul în care este necesară traducerea sau proiectul de norme naționale este lung sau complex, agenția poate prelungi acest termen cu maximum trei luni suplimentare, sub rezerva consimțământului statului membru. Cu toate acestea, în circumstanțe excepționale, agenția și statul membru în cauză pot conveni de comun acord să prelungească și mai mult perioada respectivă.
Aceasta nu aduce atingere dreptului unui stat membru de a adopta o nouă normă națională în conformitate cu articolul 8 alineatul (3) litera (c) din Directiva (UE) 2015/… (12) sau cu articolul 14 alineatul (4) litera (b) din Directiva (UE) 2015/… (11).
(1) În termen de două luni de la primire, agenția examinează normele naționale notificate în conformitate cu articolul 14 alineatul (6) din Directiva (UE) 2015/… (11) și cu articolul 8 alineatul (6) din Directiva (UE) 2015/… (12). În cazul în care este necesară traducerea sau norma națională este lungă sau complexă, agenția poate prelungi acest termen cu maximum trei luni suplimentare, sub rezerva consimțământului statului membru. Cu toate acestea, în circumstanțe excepționale, agenția și statul membru în cauză pot conveni de comun acord să prelungească și mai mult perioada respectivă.
(1) Agenția gestionează un sistem informatic dedicat care conține normele naționale menționate la articolele 25 și 26 și mijloacele naționale de conformitate acceptabile menționate la articolul 2 punctul 34 din Directiva (UE) 2015/… (11). Agenția pune la dispoziția părților interesate normele și mijloacele respective, în scopul consultării, după caz.
(3) Agenția efectuează o examinare tehnică a normelor naționale existente menționate în legislația națională disponibilă, care, începând cu … (23) sunt enumerate în baza de date a documentelor de referință. Agenția clasifică normele naționale notificate în conformitate cu articolul 14 alineatul (10) din Directiva (UE) 2015/… (11). În acest scop, agenția utilizează sistemul menționat la alineatul (1) din prezentul articol.
(4) Agenția clasifică normele naționale notificate în conformitate cu articolul 8 din Directiva (UE) 2015/… (12) și cu anexa I la aceasta, ținând seama de evoluția legislației Uniunii. În acest scop, agenția elaborează un instrument de gestionare a normelor care trebuie utilizat de statele membre pentru a-și simplifica sistemele de norme naționale. Agenția utilizează sistemul menționat la alineatul (1) din prezentul articol pentru a publica instrumentul de gestionare a normelor.
(5) În conformitate cu articolul 5 alineatul (10) din Directiva (UE) 2015/… (11), agenția asigură compatibilitatea din punct de vedere tehnic dintre versiunile succesive ale echipamentelor ERTMS și versiunile mai vechi.
(1) Agenția creează și prezidează un grup privind ERTMS al organismelor notificate de evaluare a conformității, astfel cum se menționează la articolul 30 alineatul (7) din Directiva (UE) 2015/… (11).
Grupul verifică consecvența aplicării procedurii pentru evaluarea conformității sau a adecvării pentru utilizare a unui element constitutiv de interoperabilitate, menționată la articolul 9 din Directiva (UE) 2015/… (11) și a procedurilor de verificare „CE” menționate la articolul 10 din Directiva (UE) 2015/… (11) și efectuate de organismele notificate de evaluare a conformității.
ofere consultanță solicitanților, la cererea acestora, cu privire la compatibilitatea tehnică dintre subsistemele ERTMS de la bord și cele terestre, fără a aduce atingere articolului 21 alineatul (5) din Directiva (UE) 2015/… (11) și înainte de a elibera o autorizație de introducere pe piață a unui vehicul dotat cu un subsistem ERTMS la bord;
ofere consultanță întreprinderilor feroviare, la cererea acestora și înainte ca acestea să utilizeze un vehicul dotat cu un subsistem ERTMS la bord, cu privire la compatibilitatea operațională dintre subsistemele ERTMS de la bord și cele terestre, fără a aduce atingere articolului 17 din Directiva (UE) 2015/… (12) și după eliberarea unei autorizații de introducere pe piață a unui vehicul dotat cu un subsistem ERTMS la bord.
(2) În cazul în care, înainte de eliberarea unei autorizații de către autoritatea națională de siguranță, agenția constată sau este informată de către solicitant prin intermediul ghișeelor unice, în conformitate cu articolul 19 alineatul (6) din Directiva (UE) 2015/… (11), că concepția sau specificația unui proiect a fost modificată după ce agenția a emis o aprobare în conformitate cu articolul 19 din Directiva(UE) 2015/… (11) și că există un risc sau o lipsă de compatibilitate tehnică și operațională între subsistemul ERTMS terestru și vehiculele dotate cu ERTMS, agenția cooperează cu părțile implicate, inclusiv cu solicitantul și cu autoritatea națională de siguranță competentă, pentru a găsi o soluție reciproc acceptabilă. În cazul în care nu se poate găsi o soluție reciproc acceptabilă în termen de o lună de la începerea procesului de coordonare, chestiunea este transmisă în vederea arbitrajului către comisia pentru soluționarea contestațiilor.
(1) Agenția asistă Comisia la monitorizarea instalării ERTMS în conformitate cu planul european de instalare în vigoare. La cererea Comisiei, agenția facilitează coordonarea instalării ERTMS de-a lungul coridoarelor transeuropene de transport și al coridoarelor de transport feroviar de marfă, astfel cum este prevăzut în Regulamentul (UE) nr. 913/2010 al Parlamentului European și al Consiliului (24).
(1) Agenția sprijină, în special prin furnizarea de orientări corespunzătoare organismelor de acreditare, armonizarea acreditării laboratoarelor ERTMS în conformitate cu Regulamentul (CE) nr. 765/2008 al Parlamentului European și al Consiliului (25).
eficacitatea monitorizării de către autoritățile naționale de siguranță a sistemelor de management al siguranței ale actorilor, astfel cum se menționează la articolul 17 din Directiva (UE) 2015/… (12).
(7) Agenția este împuternicită să efectueze inspecții anunțate la autoritățile naționale de siguranță pentru a verifica anumite sectoare ale activităților și funcționării acestora și, în special, pentru a reexamina documente, procese și registre legate de atribuțiile care le revin acestora, menționate în Directiva (UE) 2015/… (12). Inspecțiile pot fi efectuate ad-hoc sau în conformitate cu un plan elaborat de agenție. Durata unei inspecții nu depășește două zile. Autoritățile naționale ale statelor membre facilitează activitatea personalului agenției. Agenția prezintă Comisiei, statului membru în cauză și autorității naționale de siguranță în cauză un raport cu privire la fiecare inspecție.
(1) În sensul articolului 41 din Directiva (UE) 2015/… (11), agenția oferă sprijin Comisiei cu privire la monitorizarea organismelor notificate de evaluare a conformității prin acordarea de asistență organismelor de acreditare și autorităților naționale competente, precum și prin audituri și prin inspecții, în conformitate cu alineatele (2)-(6).
(2) Agenția sprijină acreditarea armonizată a organismelor notificate de evaluare a conformității, în special prin faptul că furnizează organismelor de acreditare, prin intermediul infrastructurii europene de acreditare recunoscute în temeiul articolului 14 din Regulamentul (CE) nr. 765/2008, orientări corespunzătoare privind criteriile și procedurile de evaluare necesare pentru a stabili dacă organismele notificate îndeplinesc cerințele menționate la capitolul VI din Directiva (UE) 2015/… (11).
(3) În cazul organismelor notificate de evaluare a conformității care nu sunt acreditate în conformitate cu articolul 27 din Directiva (UE) 2015/… (11), agenția poate să le auditeze capacitățile de a îndeplini cerințele prevăzute la articolul 30 din Directiva (UE) 2015/… (11). Procedura de desfășurare a auditurilor este adoptată de consiliul de administrație.
(6) Agenția este împuternicită să efectueze inspecții anunțate sau neanunțate la organismele notificate de evaluare a conformității pentru a verifica anumite sectoare ale activităților și funcționării acestora și, în special, pentru a reexamina documente, certificate și registre legate de atribuțiile care le revin acestora, menționate la articolul 41 din Directiva (UE) 2015/… (11). În cazul organismelor acreditate, agenția cooperează cu organismele naționale de acreditare competente. În cazul organismelor de evaluare a conformității care nu sunt acreditate, agenția cooperează cu autoritățile naționale competente care au recunoscut organismele notificate în cauză. Inspecțiile pot fi efectuate ad-hoc sau în conformitate cu politica, metodele de lucru și procedurile elaborate de agenție. Durata unei inspecții nu depășește două zile. Organismele notificate de evaluare a conformității facilitează activitatea personalului agenției. Agenția prezintă Comisiei și statului membru în cauză un raport cu privire la fiecare inspecție.
(2) Agenția monitorizează performanța globală a sistemului feroviar al Uniunii în materie de siguranță. Agenția poate, în special, să solicite asistență din partea organismelor menționate la articolul 38, inclusiv asistență sub formă de colectare a datelor și acces la rezultatele evaluării inter pares în conformitate cu articolul 22 alineatul (7) din Directiva (UE) 2015/… (12). De asemenea, agenția recurge la datele colectate de Eurostat și cooperează cu Eurostat pentru a evita orice duplicare a eforturilor și pentru a asigura consecvența metodologică între ICS și indicatorii utilizați pentru alte moduri de transport.
(6) La cererea unui stat membru sau a Comisiei, agenția furnizează o prezentare generală a nivelului de siguranță și interoperabilitate al sistemului feroviar al Uniunii și stabilește un instrument specific în acest scop, în conformitate cu articolul 53 alineatul (2) din Directiva (UE) 2015/… (11).
(1) Agenția îndeplinește atribuțiile corespunzătoare legate de personalul feroviar prevăzute la articolele 4, 22, 23, 25, 28, 33, 34, 35 și 37 din Directiva 2007/59/CE a Parlamentului European și a Consiliului (26).
registrul european al vehiculelor, în conformitate cu articolul 47 din Directiva (UE) 2015/… (11);
registrul european al tipurilor autorizate de vehicule, în conformitate cu articolul 48 din Directiva (UE) 2015/… (11).
(2) Agenția acționează ca autoritate de sistem pentru toate registrele și bazele de date menționate în Directiva (UE) 2015/… (11), Directiva (UE) 2015/… (12) și în Directiva 2007/59/CE. Acțiunile sale în această capacitate includ, în special:
(3) Agenția pune la dispoziția publicului următoarele documente și registre prevăzute de Directiva (UE) 2015/… (11) și de Directiva (UE) 2015/… (12):
declarațiile „CE” de verificare a subsistemelor;
declarațiile „CE” de conformitate a elementelor constitutive de interoperabilitate și declarațiile „CE” de adecvare pentru utilizare a elementelor constitutive de interoperabilitate;
licențele eliberate în conformitate cu articolul 24 alineatul (8) din Directiva 2012/34/UE (27);
certificatele unice de siguranță eliberate în conformitate cu articolul 10 din Directiva (UE) 2015/… (12);
rapoartele de investigație trimise agenției în conformitate cu articolul 24 din Directiva (UE) 2015/… (12);
normele naționale notificate Comisiei în conformitate cu articolul 8 din Directiva (UE) 2015/… (12) și cu articolul 14 din Directiva (UE) 2015/… (11);
registrele referitoare la vehicule menționate la articolul 47 din Directiva (UE) 2015/… (11), inclusiv prin intermediul linkurilor la registrele naționale relevante;
registre legate de entități responsabile cu întreținerea și organismele de certificare ale acestora.
registrul european al tipurilor autorizate de vehicule în conformitate cu articolul 48 din Directiva (UE) 2015/… (11);
rapoartele de calitate emise în conformitate cu articolul 28 alineatul (2) din Regulamentul (CE) nr. 1371/2007 al Parlamentului European și al Consiliului (28).
Autoritățile naționale de siguranță responsabile cu eliberarea certificatelor unice de siguranță menționate la alineatul (3) litera (d) din prezentul articol notifică agenției, în conformitate cu articolul 10 alineatul (16) din Directiva (UE) 2015/… (12), fiecare decizie individuală de eliberare, reînnoire, modificare, restricționare sau revocare a certificatelor respective.
(1) Agenția creează o rețea a autorităților naționale de siguranță menționate la articolul 16 din Directiva (UE) 2015/… (12). Agenția asigură un secretariat rețelei sus-menționate.
(2) Agenția sprijină organismele de investigare în conformitate cu articolul 22 alineatul (7) din Directiva (UE) 2015/… (12). Pentru a facilita cooperarea între organismele de anchetă, agenția asigură un secretariat care este organizat separat de funcțiile din cadrul agenției legate de certificarea de siguranță a întreprinderilor feroviare și de autorizațiile de introducere pe piață a vehiculelor.
Fără a aduce atingere derogărilor prevăzute de articolul 7 din Directiva (UE) 2015/… (11), la cererea Comisiei, agenția examinează, din punctul de vedere al siguranței feroviare și al interoperabilității, orice proiect care implică proiectarea, construirea, reînnoirea sau modernizarea oricărui subsistem pentru care s-a depus o cerere de asistență financiară din partea Uniunii.
adoptă în fiecare an, cu o majoritate de două treimi dintre membrii săi cu drept de vot, după primirea avizului din partea Comisiei și în conformitate cu articolul 49, documentul de programare al agenției;
sub rezerva alineatului (2), exercită, în relația cu personalul agenției, competențele conferite autorității de numire și autorității abilitate să încheie contracte de muncă prin Statutul funcționarilor Uniunii Europene și Regimul aplicabil celorlalți agenți ai Uniunii (denumite în continuare „Statutul funcționarilor” și „Regimul aplicabil celorlalți agenți”) stabilite prin Regulamentul (CEE, Euratom, CECO) nr. 259/68 al Consiliului (29);
adoptă norme de prevenire și gestionare a conflictelor de interese în ceea ce privește membrii consiliului de administrație și ai comisiilor pentru soluționarea contestațiilor, precum și participanții la grupurile de lucru și la grupurile menționate la articolul 5 alineatul (2) și alți membri ai personalului care nu intră sub incidența Statutului funcționarilor. Aceste norme cuprind dispoziții cu privire la declarațiile de interese și, după caz, perioada ulterioară angajării.
adoptă norme corespunzătoare de punere în aplicare a Regulamentului nr. 1 (30), în conformitate cu regulile de vot stabilite la articolul 74 alineatul (1).
pregătește proiectul de declarație estimativă a agenției cu privire la veniturile și cheltuielile acesteia în temeiul articolului 64 și execută bugetul în temeiul articolului 65;
(1) În fața comisiei pentru soluționarea contestațiilor poate fi introdusă o contestație împotriva unei decizii luate de agenție în temeiul articolelor 14, 20, 21 și 22 sau în cazul în care agenția nu acționează în termenele aplicabile, ca urmare a finalizării reviziei preliminare menționate la articolul 60.
În cazul unui dezacord între agenție și una sau mai multe autorități naționale de siguranță în temeiul articolului 21 alineatul (7) și al articolului 24 din Directiva (UE) 2015/… (11) și al articolului 10 alineatul (7) și al articolului 17 alineatele (5) și (6) din Directiva (UE) 2015/… (12), comisia pentru soluționarea contestațiilor sesizată acționează ca arbitru la cererea autorității sau autorităților naționale de siguranță în cauză. În acest caz, comisia pentru soluționarea contestațiilor decide dacă susține poziția agenției.
(2) În ceea ce privește arbitrajul, agenția ia decizia finală în conformitate cu procedurile menționate la articolul 21 alineatul (7) din Directiva (UE) 2015/… (11) și la articolul 10 alineatul (7) din Directiva (UE) 2015/… (12).
(5) În fiecare an, consiliul de administrație, pe baza unui proiect redactat de directorul executiv în conformitate cu principiul stabilirii bugetului pe activități, elaborează situația estimărilor de venituri și cheltuieli ale agenției pentru exercițiul financiar următor. Această situație estimativă, care include un proiect al schemei de personal, este transmisă de către consiliul de administrație Comisiei până cel târziu la data de 31 ianuarie.
(7) Pe baza situației estimărilor, Comisia introduce în proiectul preliminar de buget general al Uniunii estimările pe care le consideră necesare pentru schema de personal și cuantumul contribuției ce urmează să fie acordată din bugetul general, pe care îl prezintă Parlamentului European și Consiliului în conformitate cu articolul 314 din TFUE, împreună cu o descriere și cu justificări privind orice diferență între declarația estimativă a agenției și subvenția care urmează să fie acordată din bugetul general.
(10) Pentru orice proiect legat de proprietate care ar putea avea implicații semnificative pentru bugetul agenției, se aplică articolul 203 din Regulamentul (UE, Euratom) nr. 966/2012 al Parlamentului European și al Consiliului (31).
(10) Până la data de 30 aprilie a exercițiului N + 2, Parlamentul European, la recomandarea Consiliului care hotărăște cu majoritate calificată, acordă descărcarea directorului executiv cu privire la punerea în aplicare a bugetului pentru exercițiul N.
(1) În cazul în care dispozițiile necesare privind găzduirea agenției în statul membru în care își are sediul și facilitățile care trebuie puse la dispoziție de către statul membru respectiv, împreună cu normele specifice aplicabile în statul membru respectiv cu privire la directorul executiv, la membrii consiliului de administrație, la personalul agenției și la membrii familiilor acestora nu sunt încă stabilite sau nu fac încă parte dintr-un acord scris, se încheie un acord între agenție și statul membru gazdă privind toate aceste elemente, în conformitate cu dreptul intern al statului membru gazdă, după ce s-a obținut aprobarea consiliului de administrație, cel târziu până la … (32). Respectivul acord poate lua forma unui acord privind sediul.
În situația procedurilor judiciare naționale care implică agenția pe motiv că agenția și-a exercitat atribuțiile în conformitate cu articolul 19 și articolul 21 alineatul (6) din Directiva (UE) 2015/… (11) și cu articolul 10 alineatul (6) din Directiva (UE) 2015/… (12), agenția și personalul acesteia cooperează fără întârzieri nejustificate cu autoritățile judiciare naționale competente. În conformitate cu articolul 51 alineatul (1) litera (v), consiliul de administrație instituie proceduri corespunzătoare de aplicat în astfel de situații.
(4) În cazul acelor state membre ale căror rețele feroviare au un ecartament de cale ferată diferit de cel al principalei rețele feroviare din cadrul Uniunii și dispun de aceleași cerințe tehnice și operaționale cu țările terțe vecine, un acord de cooperare multilaterală trebuie să implice toate autoritățile naționale de siguranță vizate din respectivele state membre, astfel cum se prevede la articolul 21 alineatul (15) din Directiva (UE) 2015/… (11) și la articolul 11 alineatul (3) din Directiva (UE) 2015/… (12).
(8) Agenția și autoritățile naționale de siguranță pot să colaboreze și să facă schimb de bune practici în ceea ce privește punerea în aplicare a Directivei (UE) 2015/… (11) și a Directivei (UE) 2015/… (12).
(1) Regulamentul (CE) nr. 1049/2001 al Parlamentului European și al Consiliului (33) se aplică documentelor deținute de către agenție.
Consiliul de administrație adoptă măsurile practice pentru punerea în aplicare a Regulamentului (CE) nr. 1049/2001 până la … (32).
Prelucrarea datelor cu caracter personal de către agenție face obiectul Regulamentului (CE) nr. 45/2001 al Parlamentului European și al Consiliului (34).
Agenția aplică principiile cuprinse în normele de securitate ale Comisiei pentru protecția informațiilor UE clasificate (IUEC) și a informațiilor neclasificate sensibile, prevăzute în Decizia (UE, Euratom) 2015/444 a Comisiei (35). Aceasta acoperă, printre altele, dispoziții privind schimbul, prelucrarea și stocarea informațiilor respective.
(1) Pentru a facilita combaterea fraudei, a corupției și a altor activități ilegale în temeiul Regulamentului (CE) nr. 1073/1999, agenția aderă până la … (36) la Acordul interinstituțional din 25 mai 1999 privind investigațiile interne efectuate de către Oficiul European de Lupta Antifraudă (OLAF) și adoptă dispozițiile corespunzătoare aplicabile tuturor angajaților agenției, utilizând modelul stabilit în anexa la acordul respectiv.
(3) OLAF poate efectua investigații, inclusiv controale la fața locului și inspecții, în conformitate cu dispozițiile și procedurile prevăzute de Regulamentul (UE, Euratom) nr. 883/2013 al Parlamentului European și al Consiliului și de Regulamentul (Euratom, CE) nr. 2185/96 al Consiliului (37), pentru a stabili dacă au avut loc fraude, cazuri de corupție sau orice activitate ilegală care afectează interesele financiare ale Uniunii în legătură cu un grant sau cu un contract finanțat de agenție.
emiterea de decizii de aprobare în conformitate cu articolul 19 din Directiva (UE) 2015/… (11).
Se stabilesc termene rezonabile de plată a onorariilor și a taxelor, ținând seama de termenele procedurilor prevăzute la articolele 19 și 21 din Directiva (UE) 2015/… (11) și la articolul 10 din Directiva (UE) 2015/… (12).
(1) Comisia este asistată de comitetul instituit prin articolul 51 din Directiva (UE) 2015/… (11). Comitetul respectiv este un comitet în sensul Regulamentului (UE) nr. 182/2011.
(1) Până la … (38) și, ulterior, o dată la cinci ani, Comisia comandă o evaluare în special a impactului, a eficacității și a eficienței agenției și a practicilor sale de lucru, ținând cont de toate activitățile relevante ale Curții de Conturi, precum și de opiniile și de recomandările factorilor interesați relevanți, inclusiv ale autorităților naționale de siguranță, ale reprezentanților sectorului feroviar, ale partenerilor sociali și ale organizațiilor consumatorilor. Evaluarea abordează, în special, orice necesitate de modificare a mandatului agenției și implicațiile financiare ale unei astfel de modificări.
(2) Până la … (39), Comisia evaluează funcționarea sistemului dual pentru autorizarea vehiculelor și certificarea siguranței, ghișeul unic aferent și punerea în aplicare armonizată a ERTMS în Uniune, pentru a identifica dacă sunt necesare îmbunătățiri.
(2) Prin derogare de la articolul 47, membrii Consiliului de administrație numiți în temeiul Regulamentului (CE) nr. 881/2004 înainte de … (23) rămân în funcție ca membri ai consiliului de administrație până la data expirării mandatelor lor, fără a aduce atingere dreptului fiecărui stat membru de a numi un nou reprezentant.
(3) Prin derogare de la articolul 67, toate contractele de muncă aflate în vigoare la … (23) sunt onorate până la data expirării lor.
(4) Agenția îndeplinește atribuțiile de certificare și autorizare în temeiul articolelor 14, 20 și 21 și atribuțiile menționate la articolul 22 până la … (21), sub rezerva articolului 54 alineatul (4) din Directiva (UE) 2015/… (11) și a articolului 31 alineatul (3) din Directiva (UE) 2015/… (12).
(3) Poziția Parlamentului European din 26 februarie 2014 (nepublicată încă în Jurnalul Oficial) și poziția în primă lectură a Consiliului din 10 decembrie 2015 (nepublicată încă în Jurnalul Oficial).
(7) Directiva (UE) 2015/… a Parlamentului European și a Consiliului din … privind interoperabilitatea sistemului feroviar în Uniunea Europeană (JO L …).
(8) Numărul directivei din documentul 2013/0015 (COD) (JO C 57, 12.2.2016, p. 1).
(9) Directiva (UE) 2015/…a Parlamentului European și a Consiliului din … privind siguranța feroviară (JO L …).
(10) Numărul directivei din documentul 2013/0016 (COD) (JO C 57, 12.2.2016, p. 64).
(11) Numărul directivei din documentul 2013/0015 (COD).
(12) Numărul directivei din documentul 2013/0016 (COD).
(13) Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE (JO L 348, 20.12.2013, p. 1).
(14) Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (JO L 328, 7.12.2013, p. 42).
(16) JO L 136, 31.5.1999, p. 15.
(18) Directiva 2007/59/CE a Parlamentului European și a Consiliului din 23 octombrie 2007 privind certificarea mecanicilor de locomotivă care conduc locomotive și trenuri în sistemul feroviar comunitar (JO L 315, 3.12.2007, p. 51).
(19) Decizia 98/500/CE a Comisiei din 20 mai 1998 privind constituirea comitetelor de dialog sectorial, menite să promoveze dialogul între partenerii sociali la nivel european (JO L 225, 12.8.1998, p. 27).
(20) Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european (JO L 343, 14.12.2012, p. 32).
(21) Trei ani de la intrarea în vigoare a prezentului regulament.
(22) Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (JO L 260, 30.9.2008, p. 13).
(23) Data intrării în vigoare a prezentului regulament.
(24) Regulamentul (UE) nr. 913/2010 al Parlamentului European și al Consiliului din 22 septembrie 2010 privind rețeaua feroviară europeană pentru un transport de marfă competitiv (JO L 276, 20.10.2010, p. 22).
(25) Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93 (JO L 218, 13.8.2008, p. 30).
(26) Directiva 2007/59/CE a Parlamentului European și a Consiliului din 23 octombrie 2007 privind certificarea mecanicilor de locomotivă care conduc locomotive și trenuri în sistemul feroviar comunitar (JO L 315, 3.12.2007, p. 51).
(27) Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european (JO L 343, 14.12.2012, p. 32).
(28) Regulamentul (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar (JO L 315, 3.12.2007, p. 14).
(29) Regulamentul (CEE, Euratom, CECO) nr. 260/68 al Consiliului din 29 februarie 1968 de stabilire a condițiilor și a procedurii de aplicare a impozitului stabilit în beneficiul Comunităților Europene (JO L 56, 4.3.1968, p. 1).
(30) Regulamentul nr. 1 din 15 aprilie 1958 de stabilire a regimului lingvistic al Comunității Economice Europene (JO 17, 6.10.1958, p. 385/58).
(31) Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO L 298, 26.10.2012, p. 1).
(32) Un an de la intrarea în vigoare a prezentului regulament.
(33) Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).
(34) Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).
(35) Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).
(36) Șase luni de la intrarea în vigoare a prezentului regulament.
(37) Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).
(38) Patru ani de la intrarea în vigoare a prezentului regulament.
(39) Șapte ani de la intrarea în vigoare a prezentului regulament.
La 31 ianuarie 2013, Comisia a prezentat Consiliului propunerea sa de regulament al Parlamentului European și al Consiliului privind Agenția pentru Căi Ferate a Uniunii Europene și de abrogare a Regulamentului (CE) nr. 881/2004.
La 26 februarie 2014, Parlamentul European și-a votat avizul în primă lectură.
La 5 iunie 2014, Consiliul a ajuns la un acord politic cu privire la proiectul de regulament. În urma revizuirii textului de către experții juriști-lingviști, Consiliul și-a adoptat poziția în primă lectură la 10 decembrie 2015, în conformitate cu procedura legislativă ordinară prevăzută la articolul 294 din Tratatul privind funcționarea Uniunii Europene.
În urma votului din Parlamentul European și a adoptării acordului bilateral al Consiliului, au avut loc negocieri între Parlamentul European, Consiliu și Comisie cu scopul de a se ajunge la un acord cu privire la propunere. La 17 iunie 2015, s-a ajuns la un acord privind un compromis final, aprobat ulterior de Comitetul Reprezentanților Permanenți la 30 iunie 2015. Comisia pentru transport și turism (TRAN) din Parlamentul European a confirmat acordul la 10 noiembrie 2015, adresând o scrisoare în acest sens președintelui Comitetului Reprezentanților Permanenți.
În desfășurarea activității sale, Consiliul a ținut seama de avizul Comitetului Economic și Social European și de cel al Comitetului Regiunilor.
II. ANALIZA POZIȚIEI ÎN PRIMĂ LECTURĂ
Propunerea sus-menționată face parte din cel de al patrulea pachet feroviar, care constă în șase propuneri legislative destinate să îndepărteze barierele rămase în calea finalizării spațiului feroviar unic european.
Obiectivul general al noului pachet legislativ este de a îmbunătăți calitatea și eficiența serviciilor de transport feroviar prin eliminarea obstacolelor rămase pe piață și prin consolidarea armonizării cerințelor privind interoperabilitatea și siguranța pentru asigurarea unui nivel mai ridicat de armonizare a rețelei feroviare din UE.
În acest context, obiectivul noului regulament privind Agenția pentru Căi Ferate a Uniunii Europene (denumită în continuare „agenția”), propus de Comisie este, prin urmare, de a aduce modificări cadrului de reglementare existent pentru a defini noile atribuții din domeniul interoperabilității și siguranței care urmează să fie îndeplinite de agenție. Aceste noi atribuții decurg din emiterea de certificate de siguranță și de autorizații pentru vehicule de către agenție, astfel cum a fost propus de către Comisie în directivele privind interoperabilitatea și siguranța.
În plus, se propune clarificarea dispozițiilor existente, precum și aducerea la zi și consolidarea dispozițiilor privind aspectele legate de guvernanța agenției, în conformitate cu principiile enunțate în „Abordarea comună a Parlamentului European, a Consiliului și a Comisiei privind agențiile descentralizate” adoptată la 12 iunie 2012.
Abordarea Consiliului a constat în introducerea unei serii de modificări la propunerea inițială. Principalele dispoziții ale regulamentului au fost modificate substanțial. Prin urmare, poziția Consiliului în primă lectură modifică propunerea inițială a Comisiei prin reformularea acesteia și adăugarea și eliminarea mai multor dispoziții din text. Aceasta înseamnă că amendamentele introduse prin avizul în primă lectură al Parlamentului European referitoare la dispozițiile respective nu pot fi acceptate de către Consiliu.
2. Aspecte esențiale legate de politici
(i) Emiterea de certificate de siguranță și de autorizații pentru vehicule: rolul agenției și, respectiv, al autorităților naționale de siguranță (articolele 12, 14, 20 și 21)
Pentru a îmbunătăți eficiența procesului de emitere de certificate de siguranță și de autorizații pentru vehicule, Comisia a prevăzut în propunerea sa inițială un transfer major de competențe de la autoritățile naționale la agenție în ceea ce privește emiterea de certificate de siguranță și de autorizații pentru vehicule.
Consiliul este de acord cu abordarea generală a Comisiei, însă consideră că propunerea Comisiei trebuie modificată în acest sens, pentru a introduce mai multă flexibilitate în ceea ce privește responsabilitățile autorităților naționale de siguranță și, respectiv, ale agenției în cadrul procesului de certificare în materie de siguranță și de autorizare a vehiculelor.
Prin urmare, Consiliul modifică echilibrul propus inițial de Comisie în repartizarea competențelor între agenție și autoritățile naționale de siguranță, cu garanții suplimentare acordate autorităților naționale de siguranță în circumstanțe specifice.
În conformitate cu poziția Consiliului, se introduce un sistem dual de autorizații pentru vehicule și de certificate de siguranță, prin care agenția are rolul de ghișeu unic pentru autorizarea vehiculelor destinate operațiunilor transfrontaliere și pentru emiterea certificatelor de siguranță pentru întreprinderile feroviare implicate în traficul transfrontalier, iar autoritățile naționale de siguranță păstrează un rol important în efectuarea evaluărilor necesare. Pentru vehiculele și întreprinderile feroviare implicate numai în transportul intern, există în continuare posibilitatea depunerii unei cereri de autorizare sau de certificare fie la agenție, fie la autoritatea națională de siguranță. Cu toate acestea, în ambele cazuri, procedura și criteriile de decizie rămân aceleași.
În plus, poziția Consiliului prevede instituirea și gestionarea de către agenție a unui sistem de informare și comunicare cu funcții de tip ghișeu unic (articolul 12).
Parlamentul European susține în general abordarea reținută de Consiliu. Cu toate acestea, o aplică în mod diferit prin introducerea unei derogări pentru „rețelele feroviare izolate” care acoperă rețelele feroviare ale statelor membre, sau o parte a acestora, cu un ecartament de 1 520 mm.
Poziția Consiliului în primă lectură răspunde preocupărilor exprimate de Parlamentul European, incluzând conceptul de „rețele izolate” în cadrul dispozițiilor privind acordurile de cooperare.
În acest context, amendamentele 4, 49 și 62 au putut fi luate în considerare, parțial sau în principiu, de către Consiliu.
(ii) Rolul agenției pentru autorizația de punere în funcțiune a sistemului european de semnalizare ERTMS (articolul 22)
În propunerea sa inițială, Comisia avea în vedere transferul către agenție a responsabilității pentru autorizația de punere în funcțiune a subsistemelor de control-comandă și semnalizare terestre, inclusiv a sistemului european de semnalizare ERTMS.
Consiliul nu împărtășește abordarea Comisiei cu privire la această chestiune și consideră că autoritățile naționale de siguranță ar trebui să continue să autorizeze punerea în funcțiune a sistemelor ERTMS.
Cu toate acestea, pentru a facilita un acord cu Parlamentul European, care insistă pentru a se acorda agenției responsabilitatea pentru autorizația de punere în funcțiune a sistemelor ERTMS, se introduce în textul Consiliului o verificare obligatorie înainte de acordarea autorizației. Mai precis, Consiliul urmărește stabilirea de norme clare pentru cooperarea între părțile implicate în cazul a două scenarii diferite cu privire la ERTMS, în cazul în care sunt necesare modificări înainte ca autorizația să fie emisă de către autoritatea națională de siguranță sau în care agenția constată, după ce autorizația este emisă de către autoritatea națională de siguranță, că există o lipsă a compatibilității tehnice și funcționale între rețelele și vehiculele dotate cu echipamente ERTMS.
Prin urmare, amendamentele 3, 11, 29 și 65 nu au putut fi luate în considerare decât parțial de către Consiliu.
(iii) Taxe și tarife pentru certificatele de siguranță și autorizațiile pentru vehicule (articolul 80)
Deși Comisia propune utilizarea actelor delegate pentru stabilirea taxelor și tarifelor pentru certificatele de siguranță și pentru autorizațiile pentru vehicule, poziția Consiliului vizează să se menționeze în regulament principiile de calcul al taxelor și tarifelor pe care urmează să le aplice agenția solicitanților pentru emiterea autorizațiilor și certificatelor.
Poziția Consiliului stabilește în actul juridic că aceste taxe și tarife ar trebui să ia în considerare costurile reale suportate de autoritățile naționale de siguranță în îndeplinirea sarcinilor lor aferente emiterii de certificate de siguranță și de autorizații pentru vehicule. În acest sens, în corpul principal al regulamentului sunt incluse dispoziții detaliate referitoare la modalitățile de instituire a taxelor și tarifelor pentru a clarifica faptul că acestea din urmă sunt stabilite în mod transparent, echitabil și uniform, în cooperare cu statele membre, nu pun în pericol competitivitatea sectorului feroviar european și nu conduc la o sarcină financiară inutilă impusă solicitanților. În plus, pentru a răspunde unora dintre preocupările Parlamentului European, textul Consiliului clarifică faptul că sunt percepute taxe și tarife și pentru emiterea deciziilor de aprobare a ERTMS.
În cele din urmă, poziția Consiliului prevede că măsurile în ceea ce privește calculul taxelor și tarifelor se instituie prin intermediul actelor de punere în aplicare.
Parlamentul European solicită acte delegate în ceea ce privește stabilirea de taxe și tarife pentru certificatele de siguranță și autorizațiile pentru vehicule.
În acest context, amendamentele 14 și 135 nu au putut fi luate în considerare de Consiliu.
(iv) Răspunderea agenției și cooperarea cu autoritățile judiciare naționale (articolele 72 și 73)
Consiliul consideră că sunt necesare clarificări suplimentare cu privire la responsabilitatea agenției în contextul emiterii de autorizații pentru vehicule și de certificate de siguranță. Prin urmare, au fost adăugate noi dispoziții în acest sens în textul poziției Consiliului, în special prin introducerea unui nou articol privind cooperarea cu autoritățile judiciare naționale. Mai precis, abordarea Consiliului clarifică faptul că imunitatea directorului executiv al agenției (și a personalului agenției) poate fi ridicată, la nevoie.
(v) Cooperarea agenției cu autoritățile naționale de siguranță (articolul 76)
Poziția Consiliului prevede că agenția și autoritățile naționale de siguranță încheie acorduri de cooperare în ceea ce privește autorizațiile pentru vehicule și certificatele de siguranță, pentru facilitarea punerii în aplicare practice a noului sistem de certificare și autorizare. În temeiul acestei abordări, agenția va avea posibilitatea de a subcontracta anumite sarcini legate de certificare și de autorizare către autoritățile naționale de siguranță.
Obiectivul acestei abordări este de a menține un nivel suficient de flexibilitate pentru a lua în considerare specificul sectorului feroviar, în care sarcinile nu pot fi complet separate și sunt, mai degrabă, împărțite între agenție și autoritățile naționale de siguranță. În special, pentru rețelele care sunt izolate de restul sistemului feroviar al Uniunii, se pot introduce modalități de cooperare care să includă posibilitatea delegării sarcinilor către autoritățile naționale de siguranță competente, atunci când acest lucru este necesar pentru a asigura alocarea eficientă și proporțională a certificării și autorizării.
(vi) Procedurile de contestare și de arbitraj și normele privind conflictele de interese (articolele 55-63 și articolul 51)
Poziția Consiliului vizează consolidarea dispozițiilor cu privire la procedurile de contestare și de arbitraj în regulament. Prin urmare, textul Consiliului prevede posibilitatea acordată solicitantului de a sesiza o instanță națională în caz de dezacord cu privire la măsura luată de autoritatea națională de siguranță. În plus, Consiliul introduce noi dispoziții privind procedurile de arbitraj pentru a se garanta posibilitatea pentru o autoritate națională de siguranță de a introduce o contestație împotriva unei decizii luate de agenție, în caz de dezacord.
Parlamentul European insistă asupra introducerii de cerințe suplimentare pentru numirea membrilor comisiei pentru soluționarea contestațiilor, pentru cererile de excludere și de recuzare și pentru examinarea și deciziile privind contestațiile.
În acest context, pentru a facilita un acord cu Parlamentul European, textul Consiliului prevede norme detaliate privind modul de funcționare a comisiei pentru soluționarea contestațiilor, inclusiv norme privind independența membrilor acesteia față de părțile implicate într-o contestație sau un arbitraj, privind prevenirea și gestionarea conflictelor de interese în rândul personalului agenției la toate nivelurile și privind includerea unei limite de timp de 3 luni pentru o procedură de contestare astfel încât cazurile de contestații să nu creeze obstacole sau întârzieri.
În acest context, amendamentele 114-117, 122-133, 138-140 și 146 au putut fi acceptate, parțial sau în principiu, de către Consiliu.
(vii) Noile norme privind guvernanța (articolele 47 și 68)
Textul Consiliului include modificări importante ale normelor de guvernanță propuse pentru agenție în propunerea Comisiei. Acestea se aplică, în special, la componența consiliului de administrație și la modalitățile de demitere a directorului executiv.
Mai precis, spre deosebire de propunerea Comisiei, Consiliul a decis cu privire la numirea a doi reprezentanți ai Comisiei în consiliul de administrație (față de patru în propunerea Comisiei), în conformitate cu aranjamentele existente prevăzute în Abordarea comună privind agențiile descentralizate.
De asemenea, Consiliul include o nouă obligație pentru Comisie de a propune o listă cu cel puțin trei candidați în vederea numirii directorului executiv.
În cele din urmă, poziția Consiliului prevede că competența de a propune demiterea directorului executiv este acordată unei treimi din membrii consiliului de administrație.
(viii) Regimul lingvistic (articolul 74)
Consiliul consideră că este esențial să se includă garanții suplimentare în text cu privire la aspectele lingvistice. Sistemul dual instituit pentru emiterea certificatelor de siguranță și a autorizațiilor pentru vehicule ar funcționa corespunzător numai dacă atât solicitanții, cât și autoritățile naționale de siguranță respective pot continua să folosească propria lor limbă, dacă este necesar. Acest mecanism dual implică, de asemenea, faptul că se stabilește o cooperare strânsă între agenție și autoritățile naționale de siguranță pe baza unui regim lingvistic funcțional, ținând seama de realitatea de pe teren și, în special, de faptul că autoritățile naționale de siguranță vor păstra un rol important în efectuarea evaluărilor necesare pentru emiterea autorizațiilor și certificatelor menționate mai sus. Prin urmare, poziția Consiliului prevede că, la solicitarea unui membru al consiliului de administrație, decizia privind regimul lingvistic se ia în unanimitate, în conformitate cu practicile actuale care decurg din aplicarea Regulamentului (CE) nr. 881/2004 existent.
(ix) Standardele europene legate de piesele de schimb (articolele 19 și 45)
Poziția Consiliului prevede că agenția emite orientări detaliate privind standardele pentru organismele de standardizare europene competente, completând mandatul atribuit acestora de către Comisie. În plus, agenția contribuie la identificarea potențialelor piese de schimb interschimbabile care trebuie standardizate, inclusiv interfețele principale pentru astfel de piese de schimb și prezintă Comisiei recomandări corespunzătoare.
Prin urmare, amendamentele 52, 53, 110 și 156 au fost acceptate, parțial sau în principiu, de către Consiliu.
Poziția Consiliului în primă lectură reflectă compromisul la care s-a ajuns în cadrul negocierilor dintre Consiliu și Parlamentul European, facilitat de Comisie. Acest compromis este confirmat prin scrisoarea președintelui Comisiei pentru transport și turism (TRAN) din Parlamentul European, adresată președintelui Comitetului Reprezentanților Permanenți la 24 noiembrie 2015.
În scrisoarea respectivă, președintele TRAN precizează că va recomanda membrilor Comisiei TRAN și ulterior Parlamentului European reunit în plen să aprobe poziția Consiliului în primă lectură fără amendamente și să încheie procedura legislativă ordinară în etapa celei de-a doua lecturi a Parlamentului European, în conformitate cu articolul 294 din TFUE.